el el el el el el el el el el el el el el el el el el el en el el el el el el el el el el el el el el el el el el el el zh el el el el el el el el el el el el el el el el el el el el en el el el el el el el el el en el el el el el el el el el el el el el en en en el sv en fr el de en fr el de en fr el fr en fr el fr en en el fr en en el sv en en el en en en el fr en en el fr en fr el de en fr el fr en en el el el el es en en el nb en en el fr en en el de en fr el en en fr el sv en fr el de en en el fr en fr el en en en el fr en en el it en en el fr en en el uk en en el el el el el el el en en el en en el en en el en en el el el el el el el el el bg el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Η Ολιμπίκ Λυών (γαλλικά: Olympique Lyonnais (προφ. Ολιμπίκ Λιονναί), γνωστή και ως Λιόν, ή ΟΛ)[1][2][3][4] είναι γαλλική ποδοσφαιρική ομάδα με έδρα την πόλη Λυών. Αγωνίζεται στην κορυφαία τη τάξει κατηγορία του γαλλικού ποδοσφαίρου, την Λιγκ 1. Έδρα της είναι το Ολυμπιακό πάρκο της Λυών (Παρκ Ολεμπίκ Λιοναί).
Ζαν-Μισέλ Ολάς και OL Groupe
Πολυμέσα σχετικά με την ομάδα
wikidata (π • σ • ε )
4.2 Δανεικοί σε άλλες ομάδες
Η Ολιμπίκ Λυών είναι μία από τις δημοφιλέστερες ομάδες της Γαλλίας. Ποσοστό περίπου 11% επί του πληθυσμού της χώρας δηλώνει υποστηρικτής του συλλόγου. Η Λιόν μοιράζεται τον αριθμό αυτό με την Παρί Σεν Ζερμέν, με μοναδική ομάδα που την ξεπερνάει να είναι η Ολιμπίκ Μαρσέιγ.[5] Η Ολιμπίκ Λυών δίνει τους εντός έδρας αγώνες της στο χωρητικότητας 59,186 θέσεων, Παρκ Ολεμπίκ Λιοναί στο Ντεσίν-Σαρπιέ, ένα προάστιο της Λυών. Χρώματα της ομάδας είναι το λευκό, το κόκκινο και το μπλε. Η Λιόν έχει, επίσης, την τιμή να είναι η πλουσιότερη ομάδα στην χώρα, έχοντας ετήσιο κύκλο εργασιών της τάξης των €139.6 εκατομμυρίων για την σεζόν 2008–09.[6] Το παρατσούκλι της ομάδας, Les Gones, σημαίνει "Τα Παιδιά" στα Αρπιτανικά, την τοπική διάλεκτο της περιοχής της Λυών. Πρόεδρος της Ολιμπίκ Λυών είναι ο Ζαν-Μισέλ Ολά και προπονητής ο Ρεμί Γκαρντ. Η Ολιμπίκ Λυών διαθέτει, τέλος, μια άκρως επιτυχημένη γυναικεία ποδοσφαιρική ομάδα, η οποία έχει κατακτήσει το εγχώριο πρωτάθλημα τον αριθμό-ρεκόρ των 15 φορών. Η γυναικεία ομάδα, έχει, επίσης, κατακτήσει 9 φορές τον τίτλο του κυπέλλου γυναικών Γαλλίας και το Τσάμπιονς Λιγκ Γυναικών 8 φορές που την καθιστά την πολυνίκη ομάδα του θεσμού.
Η Λιόν έχει συμμετάσχει, συνολικά, δώδεκα φορές στο Τσάμπιονς Λιγκ, ενώ στη διάρκεια της σεζόν 2009–10, έφτασε ως τα ημιτελικά της διοργάνωσης, για πρώτη φορά στην ιστορία της, έπειτα από τρεις συνεχόμενες παρουσίες στα προημιτελικά τη διοργάνωσης τα προηγούμενα χρόνια. Η Λιόν ήταν μέλος του G14, διοργάνωσης που συγκέντρωνε τις σημαντικότερες ευρωπαϊκές ομάδες, ενώ ήταν έναν από τα ιδρυτικά στελέχη της διάδοχης κατάστασής της, της Ευρωπαϊκής Ένωσης Συλλόγων.
Άποψη του Σταντ ντε Ζερλάν.
Κύριο λήμμα: Σταντ ντε Ζερλάν
Η Ολιμπίκ Λυών αγωνίζεται στο Παρκ Ολεμπίκ Λιοναί. Από το 1950, ημερομηνία ίδρυσης του συλλόγου, μέχρι το 2016 έδρα της ομάδας ήταν το Σταντ ντε Ζερλάν.
Το 1910, ο δήμαρχος της Λυών, Εντουάρ Ερριό, ήταν ο πρώτος που σκέφτηκε την κατασκευή αθλητικού γηπέδου, με στίβο και ποδηλατοδρόμιο εντός αυτού, στην πόλη. Το 1912, οι εργασίες υλοποίησης του έργου ξεκίνησαν κι επίσημα και ο τοπικός αρχιτέκτονας Τόνι Γκαρνιέ ήταν αυτός που ανέλαβε τον σχεδιασμό και την κατασκευή του. Οι εργασίες ξεκίνησαν το 1914 με την ελπίδα πως το γήπεδο θα είχε ολοκληρωθεί πριν από την Διεθνή Έκθεση του 1914. Όμως, λόγω του Α' Παγκοσμίου Πολέμου, οι εργασίες σταμάτησαν προσωρινά, αλλά συνεχίστηκαν μετά το πέρας του το 1919. Έως το 1920, το γήπεδο λειτουργούσε κανονικά. Το 1926, το Σταντ ντε Ζερλάν εγκαινιάστηκε από τον Εντουάρ Ερριό.
Η Ολιμπίκ Λυών ξεκίνησε να αγωνίζεται στο Ζερλάν, στη διάρκεια της δεκαετίας του 1950, παραμένοντας στο γήπεδο, έκτοτε. Αρχικά, το γήπεδο διέθετε πίστα ποδηλασίας, η οποία όμως απομακρύνθηκε με στόχο την αύξηση της χωρητικότητάς του στις 50,000 θέσεις. Το 1984, πραγματοποιήθηκαν μικρές παρεμβάσεις στο γήπεδο από τον αρχιτέκτονα Ρενέ Γκαζί. Σε αυτές συμπεριλαμβανόταν η κατασκευή των κερκίδων Ζαν Μπουέν και Ζαν Ζορές. Περαιτέρω ανακαινίσεις απαιτούνταν για την προετοιμασία του γηπέδου ενόψει του Παγκοσμίου Κυπέλλου του 1998, καθώς η FIFA απαιτούσε όσα γήπεδα χρησιμοποιούνταν για διεθνείς αγώνες, συμπεριλαμβανομένου του Παγκοσμίου Κυπέλλου, να είναι θέσεων καθήμενων. Η βόρεια και νότια κερκίδα, γνωστές ως κερκίδες Ζαν Ζορές και Ζαν Μπουέν, αντιστοίχως, γκρεμίστηκαν και ξαναχτίστηκαν εξαρχής, ενώ ότι είχε απομείνει από τον στίβο περιμετρικά του αγωνιστικού χώρου, ακόμη και μετά το ξήλωμα της πίστας ποδηλασίας, απομακρύνθηκε. Οι ανακαινίσεις αυτές πραγματοποιήθηκαν από τον αρχιτέκτονα Αλμπέρ Κονσταντέν. Πλέον, το ανακαινισμένο Ζερλάν, είχε χωρητικότητα που ανερχόταν στις 40,500 θέσεις.
Την 1η Σεπτεμβρίου 2008, ο πρόεδρος της Ολιμπίκ Λυών, Ζαν-Μισέλ Ολά ανακοίνωσε σχέδιο ανέγερσης νέου γηπέδου, χωρητικότητας 60,000 θέσεων, με την προσωρινή ονομασία, OL Land, το οποίο θα κατασκευαζόταν σε έκταση 50 εκταρίων γης που βρισκόταν στο Ντεσίν-Σαρπιέ, ένα προάστιο της Λυών. Το νέο γήπεδο, εφόσον χτιζόταν, θα περιελάμβανε υψηλού επιπέδου προπονητικές εγκαταστάσεις, δύο ξενοδοχεία, ένα κέντρο αποθεραπείας, και εμπορικά και επιχειρηματικά γραφεία.
Στις 13 Οκτωβρίου 2008, υπήρξε συμφωνία για την υλοποίηση του σχεδίου μεταξύ του Κράτους, του Γενικού Συμβουλίου του Ρον, του Μείζονος Λυών, της SYTRAL, και του Δήμου της Ντεσίν για την κατασκευή, με το κόστος αυτής να ανέρχεται στα €180 εκατομμύρια σε χρήματα του δημοσίου και μεταξύ €60–80 εκατομμυρίων που προήλθαν από την Αστική Κοινότητα της Λυών.[7] Όμως, από την ημέρα της ανακοίνωσης, οι προσπάθειες ανέγερσης του γηπέδου από την ομάδα υποβαθμίστηκαν, κυρίως λόγω της αργής γραφειοκρατικής διαδικασίας, των διάφορων πολιτικών μικροσυμφερόντων, και διάφορες οργανώσεις αντίθετες στο εγχείρημα, καθώς έβλεπαν το γήπεδο ως έναν μεγάλο λάθος από οικονομικής, οικολογικής και κοινωνικής άποψης για τους φορολογούμενους και τους κατοίκους της Ντεσίν. Η επίσημη ονομασία του σταδίου αρχικά ήταν να είναι Σταντ ντε Λυμιέρ («Στάδιο των Φώτων»).[8]
Στις 22 Σεπτεμβρίου 2009, η γαλλική εφημερίδα L'Equipe ανάφερε πως η OL Land (προσωρινή ονομασία του σταδίου) είχε επιλεγεί από την Γαλλική Ποδοσφαιρική Ομοσπονδία ως ένα από τα δώδεκα γήπεδα που θα ήταν μέρος της υποψηφιότητας της χώρας για την διοργάνωση Euro 2016.[9] Η FFF επισημοποίησε την επιλογή της στις 11 Νοεμβρίου 2009 και η πόλη της Λυών επιλέχτηκε ως ένας εκ των τόπων διεξαγωγής αγώνων του Euro 2016.[10]
Το Παρκ Ολεμπίκ Λιοναί εγκαινιάστηκε στις 9 Ιανουαρίου του 2016 και έκτοτε αποτελεί την έδρα της Ολιμπίκ Λυών.
Ο πρώην παίκτης της Λιόν, Καρίμ Μπενζεμά στη διάρκεια προπόνησης στο Κέντρο Τολά Βολόζ.
Κύριο λήμμα: Κέντρο Τολά Βολόζ
Το Κέντρο Τολά Βολόζ αποτελούσε το προπονητικό κέντρο και, ταυτόχρονα, στεγάζε τα διοικητικά γραφεία της Ολιμπίκ Λυών πριν η ομάδα μετακομήσει στο νέο της στάδιο το 2016. Βρίσκεται στην πόλη της Λυών, σε, σχετικά, κοντινή απόσταση από το Σταντ ντε Ζερλάν. Οι εγκαταστάσεις πήραν την ονομασία τους από τον Ανατόλ Τολόζ, πιο γνωστό ως Τολά Βολόζ, ο οποίος ήταν αθλητής από τη Λυών, ο οποίος δολοφονήθηκε από την Γκεστάπο, στη διάρκεια του Β' Παγκοσμίου Πολέμου. Το συγκεκριμένο προπονητικό κέντρο είναι γνωστό για τις υψηλές προδιαγραφές του[11], ενώ πολλοί είναι οι ταλαντούχοι ποδοσφαιριστές που έχουν περάσει από τα τμήματα υποδομής του συλλόγου. Σε αυτούς συμπεριλαμβάνονται οι Καρίμ Μπενζεμά, Χατέμ Μπεν Αρφά, Σίντνεϊ Γκοβού, και Λουντοβίκ Ζιουλί. Το προπονητικό κέντρο φιλοξενούσε τις προπονήσεις της ανδρικής ομάδας, ενώ χρησίμευε και ως έδρα της δεύτερης ομάδας, των νέων (άνδρες και γυναίκες), και του γυναικείου τμήματος, οι οποίες έδιναν τους εντός έδρας αγώνες τους στην Plaine des Jeux de Gerland. Σημερινός διευθυντής του προπονητικού κέντρου είναι ο παλιός παίκτης της Λιόν, Αλαίν Ολιό.
Τόσο η αντρική όσο και η γυναικεία ομάδα ποδοσφαίρου, πλέον προπονούνται στο σύγχρονο συγκρότημα του Παρκ Ολεμπίκ Λιοναί στο προάστιο του Δήμου της Ντεσίν.
Ως τις 23 Νοεμβρίου 2018.[12]
Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.
Δανεικοί σε άλλες ομάδεςΕπεξεργασία
Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.
Ζορντάν Φερί (δανεικός στη Νιμ Ολιμπίκ)
Κριστόφ Μαρτένς Περέιρα (δανεικός στην ΕΣΤΑΚ)
Ελισά Οβουσού (δανεικός στη ΦΚ Σοσό-Μονμπελιάρ)
Τιμοτέ Κονιά (δανεικός στη Σερβέτ Γενεύης)
Για μια πλήρη λίστα παλιών παικτών της Ολιμπίκ Λυών με λήμμα στην Βικιπαίδεια, δείτε εδώ.
16 –   αποσύρθηκε το 1999 προς τιμήν του τερματοφύλακα Λυκ Μπορελί. Ο Μπορελί σκοτώθηκε σε τροχαίο δυστύχημα, τον Φεβρουάριο του ίδιου έτους. Το 2011, ο συγκεκριμένος αριθμός επανήλθε και δόθηκε στον αναπληρωματικό τερματοφύλακα της ομάδας, Αντονί Λοπές.
17 –   αποσύρθηκε το 2003 προς τιμήν του μέσου Μαρκ-Βιβιάν Φοέ. Ο Φοέ πέθανε, ενώ αγωνιζόταν με το Καμερούν για το Κύπελλο Συνομοσπονδιών FIFA του 2003, στο Σταντ ντε Ζερλάν της Λυών. Ο συγκεκριμένος αριθμός επανήλθε το 2008, για να δοθεί στον Καμερουνέζο ποδοσφαιριστή Ζαν Μακούν. Μετά την αποχώρηση του Ζαν Μακούν από την ομάδα, ο αριθμός έμεινε αχρησιμοποίητος για έναν χρόνο. Το 2011, δόθηκε στον Αλεξάντρ Λακαζέτ.
Παίκτης της Χρονιάς UNFP
Οι παρακάτω παίκτες έχουν κατακτήσει το βραβείο του Παίκτη της Χρονιάς UNFP, ενώ αγωνίζονταν στην Λιόν:
Μικαέλ Εσσιέν – 2005
Ζουνίνιο Περναμπουκάνο – 2006
Φλοράν Μαλουντά – 2007
Καρίμ Μπενζεμά – 2008
Λισάντρο Λόπες – 2010
Οι παρακάτω παίκτες έχουν κατακτήσει το Βραβείο Bravo, ενώ αγωνίζονταν στην Λιόν:
Καρίμ Μπενζεμά – 2008
Η Ολιμπίκ Λυών έχει κατακτήσει 7 συνεχόμενες φορές το Γαλλικό πρωτάθλημα από το 2002 έως το 2008 και 5 φορές το Κύπελλο Γαλλίας, υπερισχύοντας των Μπορντό: 2-0 (1964), Σοσό: 3-1 (1967), Ναντ: 2-1 (1973), Παρί Σεν Ζερμέν: 1-0 (2008) και Κεβιγί: 1-0 (2012).
Διακρίσεις  του συλλόγου Ολιμπίκ Λυών σε επίσημους αγώνες
Πρωτάθλημα ποδοσφαίρου Γαλλίας (7):
Πρωταθλήματα: 2002, 2003, 2004, 2005, 2006, 2007, 2008
Φιναλίστ: 1995, 2001, 2010
Κύπελλα: 1964, 1967, 1973, 2008, 2012
Φιναλίστ: 1963, 1971, 1976
Λιγκ Καπ Γαλλίας (1):
Φιναλίστ: 1996, 2007, 2012
Σούπερ καπ Γαλλίας (Trophée des champions) (8):
Κύπελλα: 1973, 2002, 2003, 2004, 2005, 2006, 2007, 2012
Πρωταθλήματα: 1951, 1954, 1989
Σούπερ καπ Γαλλίας (Challenge des champions) (1):
Καλύτερη απόδοση: ημιτελικοί 2017
Κύπελλο Ιντερτότο ΟΥΕΦΑ (1):
↑ «Εντυπωσιάζει τον Ολυμπιακό ο Ίνκουμ»[νεκρός σύνδεσμος] dailyteam.gr
↑ Λυών, μία επιχείρηση που παίζει μπάλα Αρχειοθετήθηκε 2013-05-11 στο Wayback Machine. kathimerini.com.cy
↑ Ολιμπίκ Λυών: Ετήσιες απώλειες 21,4 εκατ., αλλά και βεβαιότητα για καλύτερο μέλλον[νεκρός σύνδεσμος] sportandbusiness.gr
↑ Λυών: Εγκαίνια στο νέο γήπεδο με «τεσσάρα» επί της Τρουά gr.euronews.com
↑ «EL'OM, équipe de football préférée des Français». Le Point (στα Γαλλικά). 7 Αυγούστου 2009. Αρχειοθετήθηκε από το πρωτότυπο στις 13 Δεκεμβρίου 2009. Ανακτήθηκε στις 1 Νοεμβρίου 2009.
↑ «English clubs dominate 2009 Money League». FourFourTwo. 12 Φεβρουαρίου 2009. Αρχειοθετήθηκε από το πρωτότυπο στις 3 Οκτωβρίου 2011. Ανακτήθηκε στις 31 Οκτωβρίου 2009.
↑ «Le grand stade est relancé» (στα French). France Soir. 16 October 2008. Αρχειοθετήθηκε από το πρωτότυπο στις 2011-01-31. https://web.archive.org/web/20110131041336/http://www.football365.fr/france/infos-clubs/lyon/article_270702_lyon-ol-land-Le-grand-stade-est-relance.shtml. Ανακτήθηκε στις 30 October 2009.
↑ «La construction d’enceintes sportives en France relèvent du parcours du combattant» (στα French). France Soir. 23 October 2009. Αρχειοθετήθηκε από το πρωτότυπο στις 2009-10-26. https://web.archive.org/web/20091026151909/http://www.francesoir.fr/sport/2009/10/23/stades-france-euro-2016.html. Ανακτήθηκε στις 30 October 2009.
↑ «OL Land serait séléctionné pour l'Euro 2016» (στα French). France Soir. 22 September 2009. Αρχειοθετήθηκε από το πρωτότυπο στις 2009-09-27. https://web.archive.org/web/20090927185635/http://mag2lyon.com/article/10392/OL-Land-serait-selectionne-pour-l%5CEuro-2016. Ανακτήθηκε στις 30 October 2009.
↑ «Les 12 villes retenues». French Football Federation. 11 November 2009. Αρχειοθετήθηκε από το πρωτότυπο στις 2009-11-14. https://web.archive.org/web/20091114065104/http://tousensemble2016.fff.fr/euro2016/actualites/531234.shtml. Ανακτήθηκε στις 12 November 2009.
↑ «Lyon : Tola Vologe». Αρχειοθετήθηκε από το πρωτότυπο στις 13 Φεβρουαρίου 2010. Ανακτήθηκε στις 17 Δεκεμβρίου 2012.